ઈસ્લામાબાદઃ પાકિસ્તાનમાં આજે રાષ્ટ્રપતિ માટે ચૂંટણી થઈ રહી છે અને આજે આ દેશના 13મા રાષ્ટ્રપતિ ચૂંટાશે. પાકિસ્તાનમાં રાષ્ટ્રપતિની ચૂંટણી ચૂંટાયેલા સાંસદ, સેનેટ ઉપરાંત પંજાબ, સિંધ, ખૈબર પખ્તૂનખ્વા અને બલૂચિસ્તાનના ચૂંટાયેલા ચૂંટાયેલા પ્રતિનિધિઓ કરે છે. સત્તાધારી પાકિસ્તાન તહરીક-એ-ઈંસાફના ડૉક્ટર આરિફ અલ્વી, પાકિસ્તાન મુસ્લિમ લીગ-નવાઝ તરફથી સમર્થન મેળવનાર મુતાહિદા મજલિસ-એ-અમાલના ફજલુર રહમાન અને બિલાવલ ભુટ્ટોની પાકિસ્તાન પીપલ્સ પાર્ટીના એતજાજ અહેસાન રાષ્ટ્રપતિ પદના દાવેદાર છે. પીટીઆઈના ડૉક્ટર આરિફ અલ્વી રેસમાં સૌથી આગળ છે. તેઓ વ્યવસાયે એક ડેન્ટિસ્ટ છે પરંતુ તેમની પાસે રાજનીતિનો પણ સારો એવો અનુભવ છે. જાણો, કોણ છે ડૉક્ટર અલવી અને કેવી રીતે તેઓ પાકિસ્તાનની રાજનીતિના મોટા અધ્યાયના સાક્ષી રહ્યા...